منقولش ايه اديتنا مصر

يا حبايب مصر

 كلمات 
مطلوب من كل وطنى من كل وطنيه

مطلوب من كل مصرى من كل مصريه

من كل اب من كل ام من كل اخ من كل اخت

مانقولش ايه ادتنا مصر و نقول هندى ايه لمصر

يا حبايب مصر حبايبنا

مصر الحياه مصر الامل

مصر الشهامه و العمل

علا صدرها نمنا علا حسها قومنا

و بشمسها الحلوه نورنا ايامنا

و فى حضنها دفينا و فى ضلها مشينا

وقلوبنا لو عطشت نيلها بيروينا

مصر النجاه مصر السفينه

اغلا امانه فى ايدين امينه

من كل اب من كل ام من كل اخ من كل اخت

مانقولش ايه ادتنا مصر و نقول هندى ايه لمصر

يا حبايب مصر حبايبنا مصر

ادتنا الامان مصر ادتنا الحنان مصر

ادتنا الكرامه مصر ادتنا الجمال مصر

يا كل اب ويا كل ام ويا كل اخ و يا كل اخت

ادوها الحياه واكتر من الحياه

ادوها عمركم ادوها فكركم

ادوها حبكم وافدوها بدمكم

ادوها اغلا شئ ادوها كل شئ

مانقولش ايه ادتنا مصر ونقول هندى ايه لمصر

يا حبايب مصر حبايبنا

تصنيف:اغانى وطنيه مصريه
تصنيف:اغانى باللغه المصريه
تصنيف:كلمات اغانى